ሊቢያ፡ ማእኸል መስካሕክሒ ንግዲ ባርነት ስደተኛታት ምንጪ ስእሊ, Grant Triplow ብድሕሪ'ዚ፣ መሓዝኡ ትምህርቱ ንምቕጻል ናብ ዩኒቨርስቲ ተጸንበረ። ኣንድሩ ግን፤ ነቲ ዝነበሮ መድብ ትምህርቲ ገዲፉ፣ ምሉእ ግዚኡ ኣብ ምዕባለ ቢዝነሱ ፋስት-ሆስትስ ከተኩር ወሰነ። ድሕሪ ትሽዓተ ዓመት ከኣ እታ ትካሉ ብ61 ሚልዮን ፈረቓን ተሸይጣ። ኣብቲ ግዜ ኣንድሩ ወዲ 26 መንእሰይ ኮይኑ ወናኒ 75% ናይ ፋስት-ሆስትስ ስለዝነበረ አስታት 46 ሚልዮን ዝኣክል ሃብቲ ወነነ። ድሕሪ ክልተ ዓመት ከኣ፣ ላይቭ ድራይቭ እትበሃል ናይ ክላዉድ መኽዘን ካምፓኒ መስረተ። መኽዘን ክላዉድ፡ ብዝቐለለ አረዳድኣ መቐመጢ ዲጂታላዊ ሓበሬታ ኮይኑ፣ ኣብ ክንዲ ብመካኒካል ዝተሰርሐ ሃርድ ድራይቭ፡ ኣብ ኢንተርነት ክትክዝኖ ዘኽእል መሳርሒ እዩ። ድሕሪ ቁሩብ እዋን እውን ነዛ ሓዳሽ ምህዝኡ፣ ወላ'ኳ እቲ ልክዕ ዋግኣ እንተዘይጠቐሶ፤ ብብዙሕ ሚልዮናት ሸይጡዋ። ተፈላጥነቱ ከኣ ብንግድ ጥራሕ ዘይኮነስ በቲ ብቐጻሊ ዘካይዶ ዝነበረ ዝነበረ 'ፓርቲታት' ዕድመ ኣጋይሽ መዛረቢ ጋዜጣታት ኮነ። እቲ ኣብ ፋስትሆስትስ ዘካይዶ ዝነበሮ ናይ ልደት ፓርቲ ከኣ፣ ገርልስ አላዉድን ሹጋ በይብስን ዝበሃላ ፉሉጣት ደረፍቲ ፤ ከምኡ'ዉን ዘ'ዳርክነስ ዝበሃሉ ተጻወትን፣ ጆነተን ሮስ ዝተባህለ ስሙይ ናይ ዕላል ምርእይት ዘካይድ ይሕወሱዎ ነይሮም ብምንባሮም ብኡ መጠን ስሙ ዓበየ። "ሰብ ምሕጓስን ምዝንጋዕን፤ ከምኡ'ዉን ፓርቲ ምስንዳእን ምስስሳይን ዓቢ ባህታ እዩ ዝህበኒ" ዝበለ ኣንድሩ፡ ሓደ እዋን ኣብ ልደት ዓርኩ ኣሸር ንዝተባህለ ፉሉጥ አሜሪካዊ ደራፍን ሰለብሪቲን ንኸጻዉት ዓደሞ። ምንጪ ስእሊ, Andrew Fosker/PinPep ኣብ ሳይፕረስ ተወሊዱ፡ ኣብ ቸልትንሃም ዝዓበየ ኣንድሩ፣ ናይ ንግድ ኣተሓሳስብኡ ወይ ዉን ፍልጠቱ ካብ ኣብኡ ከም ዝወረሶ ኢዩ ዝገልጽ። "አቦይ ከምቶም ብዙሓት ሳይፕረሳዉያን፣ ካብ ሳይፕረስ መጺኡ፡ ንእሽቶ ናይ ዓሳን ድንሽን ድኳንን ካፈን ከፊቱ። ብቑልዑነተይ ከኣ ብዙሕ ግዜ እየ ምስ ኣቦይ ዘሕልፍ ነይረ። ብዛዕባ ንግድ ክዛረብ እንከሎን ናይ ሽያጥ ገንዘብ ክእክብ እንከሎን ምስኡ ይኸይድ ነይረ። ካብ ቁልዕነተይ ሰልዲ እፈቱን ኣብ ስራሕ ነጠፍጠፍ እብልን ነይረ" ክብል ተመኩሮኡ ይገልጽ ኣንድሩ። ሕጂ ተመሊሱ ክሓስቦ እንከሎ፡ ንፋስት-ሆስትስ ከዕብያ ክጽዕር እንከሎ፣ "ሓንጎለይን ቀልበይን ኩሉ ኣብቲ ቢዝነስ ኢዩ ነይሩ። ብጀካ ቢዝነስ ካልእ ዋለሓደ ኣየገድሰንን እዩ ነይሩ" ይብል ኣንድሩ። ይኹን እምበር እቲ ናቱ ቢዝነስ አብ 2006 ምስ ሸጦ፣ ብሰልዲ እኳ ዕጉብ እንተነበረ፣ አብ ህይወቱ ግን ሙሉእ ሓጎስ ኣይነበሮን። "እታ [ትካላይ ዝሸጥኩላ] መዓልቲ ጽቡቕ ገይረ እየ ዝዝክራ። እቲ ካብ መሸጣ እተረኽበ ገንዘብ ናብ ሕሳብ ባንከይ (ኣካውንተይ) ክኣቱ እንከሎ ኣብ ኦፊሰይ ነይረ። ሽዑ ኣዚዩ ዘዕግበንን ዘሐጉሰንን ኮይኑ ተሰሚዑኒ። ግን ናብቲ ኦፊስ ምስ አተኹ ልበይ ዝትንክፍ ሓዘን ተሰሚዑኒ። እቲ ኩሉ ዝጸዓርኩሉ ስራሕ ናብ ቁጽርታትን ዳታን ተቐይሩ ምስረኣኹዎ ኣዚዩ ኣጒህዩኒ - ጉህየ" ይብል ኣንድሩ። ብሰንኪ'ዚ ከኣ ንውሱን ግዜ አብ መስተን ብልዕን ምዝንጋዕን አሕለፎ። ድሕሪ ክልተ ዓመት ግን ላይቭ ድራይቭ እትብል ሓዳስ ንግዳዊ ትካል መስረተ። አብ መጀመርታ፡ እታ ካምፓኒ ብዙሕ ተስፋ ኣይርአየትን። ብዙሓት ተመሳሰልቲ ትካላት ንግድ ኣብ ዕዳጋ ስለዝነበራ ነቲ ትካል ንምልላይ ከበዶ። ኣብ ንግዲ ዓለም ከኣ ናይ መጀመርታ ዉድቀቱ ክትከዉን ተቐረበላ። 'ብኣጋጣሚ ግን ሓደ መዓልቲ፡ ምስ ዓርከይ ናብ ለይታዊ ትልሂት ምስ ምስ ከድኩ፣ ዲክሰን ኣብ ዝበሃል ካምፓኒ ምስ ዝሰርሕ ሰብ ተመሓዝየ። ድሕሪ ሌላና ብሓንሳብ ክንሰርሕ ጀመርና"ይብል ኣንድሩ። እታ ኤለትሮኒክስ እትሸይጥ ዲክሰን ከኣ ንዕቤታ ክትብል ንመሳርሒታት "ላይቭ ድራይቭ" አዕብያቶን ምስ ላፕቶፕን ታብሌትን ብቐሊሉ ተጠሚሩ ከም ዝመጽእን ከም ዝሽየጥን ገበረቶ። ምንጪ ስእሊ, Andrew Michael ላይቭ-ድራይቭ ከኣ ከም ቢዝነስ ተተኮሰት። ካብ ፋስትሆስትስ' ዉን ትዓብን ትፈለጥን ኮነት። ኣብ 2014 ከኣ ኣንድሩ ንላይቭ-ድራይቭ ሸይጡ፡ በቲ ኣጸቢቑ ዝለመዶን ዝመለኾን ዓዉዲ ንኹሎም ሞያውውያን ብዝቐለለ እተገልግል "ባርክ" እትብሃል ዌብሳይት መስረተ። ባርክ ንኹሉ ዓይነት ሞያውያን፡ ንመምህር ጊታር ኮነ ዓራይ ናውቲ ገዛ፡ ከልቢ ንዘዛዉርን፣ ስፖርት ዘስርሕን ብሓፈሽኡ፡ ንሰባት ሰፊሕ ኣገልግሎት ዝህብ ንግዳዊ ትካል መስሪቱ። ናይ ቴክኖሎጂ ጸብጻብ ዝህብ፡ ክሪስ ግሪን ዝበሃል ትካል፡ ንፋስት-ሆስትስ፡ ኣብ መደቀሲኻ ኬንኳ ብኮምፒተር እትጅምሮ ዘደንቕ ኣብነታዊ ስራሕ እዩ ክብል ገለጾ። ዋላ እውን ነቲ ወዲ 17 ዓመት መንእሰይ ኣንድሩ ቅልጡፍ ምዕባለን ዕቤትን እንተምጽኣሉ፡ ንህዝቢ እውን ኣብ ኣመዛጋግባ ናይ ዌብሳይትን ኣጠቓቕማ ዌብ ሆስት ዉን ኣቃሊሉ እዩ። ክሳብ ሕጂ ላይቭ ድራይቭ፡ ኣብ ዓብን ናእሽቱን ትካልት ንግድ ብዙሕ ተፈላጥነት ገይሩ እዩ። ንመጻኢ እውን ኣንድሩ ኣብ ንግድን ምህዞን ብዙሕ ዘሀንጢ ሓሳብ ከምዘለዎ እዩ ዝገልጽ። "ብዙሕ ክህልወኒ እንከሎ፣ ብዙሕ እየ ዝደሊ። ወላ እዉን እተን ክልተ ትካላት ንግደይ ዕዉታት እንተነበራ፣ ክሳብ ሕጂ ንነብሰይ ከም ዕውትቲ አይሓስባን እየ" ከኣ ይብል። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
